ວັນທີ 27 ພຶດສະພາ, ບັນດາອົງການທີ່ມີໜ້າທີີ່ຂອງຫວຽດນາມ, ສະຖານທູດຫວຽດນາມ ປະຈຳສ.ເກົາຫຼີ ແລະ ບໍລິສັດການບິນຫວຽດນາມ ໄດ້ຈັດຕັ້ງຖ້ຽວບິນເພື່ອສົ່ງພົນລະເມືອງຫວຽດນາມ ເກືອບ 340 ຄົນບິນລົງຈອດຢູ່ສະໜາມບິນສາກົນດ່ານັ້ງ. ຜູ້ໂດຍສານໃນຖ້ຽວບິນດັ່ງກ່າວນີ້ແມ່ນ ເດັກນ້ອຍ, ນັກຮຽນ, ຜູ້ອາຍຸສູງ, ຄົນເຈັບເປັນ ແລະ ຜູ້ມີພະຍາດກ່ອນແລ້ວ, ນັກທ່ອງທ່ຽວຖືກຕິດຄ້າງ, ຜູ້ອອກແຮງງານທີ່ມີວີຊາໝົດກຳນົດ, ສິ້ນສຸດສັນຍາແຮງງານ ແລະ ນັກຮຽນທີ່ສຳເລັດຫຼັກສູດການຮຽນ. ຫຼັງຈາກບິນລົງຈອດຢູ່ຫວຽດນາມແລ້ວ, ບັນດາຈຸບິນ ແລະ ຜູ້ໂດຍສານທັງໆໝົດລ້ວນແຕ່ໄດ້ຮັບການກວດສຸຂະພາບ ແລະ ແຍກຕົວລວມໝູ່ຕາມຂໍ້ກຳນົດ. ບັນດາກໍລະນີມີຜົນກວດເປັນບວກ ກັບ ໄວຣັດ SAR – CoV – 2 ຈະໄດ້ສົ່ງໄປປິ່ນປົວຢູ່ໂຮງໝໍແຫ່ງຕ່າງໆເພື່ອຮັບປະກັນສະກັດກັ້ນການແຜ່ລາມອອກສູ່ຊຸມຊົມ.
ບົນພື້ນຖານຄວາມມຸ່ງມາດປາດຖະໜາຂອງພົນລະເມືອງ, ການຜັນແປຂອງໂລກລະບາດທັງຢູ່ພາຍໃນ ແລະ ຕ່າງປະເທດ, ຄວາມສາມາດໃນການແຍກຕົວຂອງບັນດາທ້ອງຖິ່ນ, ບັນດາອົງການທີ່ມີໜ້າທີ່ຂອງຫວຽດນາມ ແລະ ບັນດາອົງການຕາງໜ້າຫວຽດນາມຢູ່ຕ່າງປະເທດຈະສືບຕໍ່ສົມທົບກັບບັນດາບໍລິສັດການບິນພາຍໃນປະເທດຈັດຕັ້ງບັນດາຖ້ຽວບິນນຳສົ່ງພົນລະເມືອງກັບຄືນມາປະເທດ
ບຸນຄົງ